Paytextê Fransa Paris de vera Merkezê Kulturê Kurdan ê Ahmet Kayayî hêrişo çekdar ame kerdene. Sîyasetmedara kurde  Evîne Goyî (Emine Kara), Hunermend Mîr Perwer û welatperwer Abdurrahman Kizil hêrişî de şehîd bîyî. Xeylêk şaristananê Ewropa de hêrişo çekdar ê vera Merkezê Kulturê Kurdan ê Ahmet Kayayî ame şermezarkerdene û hîrê şehîdî ameyî yadkerdene.
Zafê çalakîyî verê sersefîrîyanê Fransa de ameyî kerdene. Çalakîyan de sloganê sey "Şehîd namirin", "Sara, Rojbîn, Ronahî;  Jin,  jiyan, azadî” û ''Bijî Kurdistan'' ameyî vatene û posterê şehîdan ameyî berzkerdene. Çalakîyan de hêrişê dewleta tirke yê vera Başûr û Rojawanî zî ameyî protestokerdene. Çalakîyan de hêrsê vera qirkerdişî ameyî mojnayene û venga pêro hêzanê mîyanneteweyîyan dîya ke polîtîkaya krîmînalîzekerdişê kurdan û hemkarîya dewleta tirke ra fek vera bidê.
Barcelona
London
Lozan
Frankfurt
Stockholm
Atina
Zurih
Hannover
Sydney
